Ir-Regolament Tal-Kummissjoni (KEE) Nru 2589/85
tat-13 ta’ Settembru 1985
li jemenda r-Regolament (KEE) Nru 2264/69 dwar applikazzjonijiet għal rimbors ta’ għajnuna mogħtija minn Stati Membri lil organizzazzjonjiet ta’ produtturi ta’ frott u ħaxix
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jsitabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni komuni tas-suq fil-frott u l-ħaxix [1], kif l-aħħar emendat bir-Regolament (KEE) Nru 1332/84 [2],
Wara li kkunsidrat ir-Regolament tal-Kunsill (KEE) Nru 449/69 tal-11 ta’ Marzu 1969 dwar ir-rimbors ta’ għajnuna mogħtija minn Stati Membri lil organizzazzjonijiet ta’ produtturi ta’ frott u ħaxix [3] , u b’mod partikolari Artikolu 7 tiegħu,
Billi r-Regolament tal-Kunsill (KEE) Nru 3284/83 [4] biddel l-arranġamenti li taħthom l-għajnuna tingħata lil organizzazzjonijiet ta’ produtturi ta’ frott u ħaxix;
Billi l-formoli msemmija fir-Regolament tal-Kummissjoni (KEE) Nru 850/80 [5] għandhom għalhekk jiġu adattati in linja mad-dispożizzjonijiet ġodda;
Billi l-miżuri previsti f’dan ir-Regolament huma skond l-opinjoni tal-Kumitat tal-Fond Agrikolu Ewropew ta’ Gwida u Garanzija,
ADOTTAT DAN IR-REGOLAMENT:
Artikolu uniku
Annessi I u II mar-Regolament tal-Kummissjoni (KEE) Nru 2264/69 [6] huma hawnhekk sostitwiti b’Annessi I u II ma’ dan ir-Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta’ Settembru 1985.